**Regler for Jernløse e-sport CS:GO**

- **For at fremme fairplay og god opførsel**

Dette regelsæt er udformet for at dit barn kan få et trygt og godt læringsmiljø samt en masse gode

oplevelser sammen med andre børn. Vi i Jernløse e-sport ser disse regler som obligatoriske

retningslinjer for at kunne agere korrekt i et online miljø. Dette gør sig som CS:GO spiller, men

også i al almindelighed online.

Vi stiler efter at agere ud fra disse værdier i alt hvad vi gør og opfordrer altid til fairplay og god

opførsel.

Vi har samtidig disse regler for at vores frivillige trænerteam (og den øvrige ledelse) har nogle

klare retningslinjer at agere ud fra i hverdagen, når de træner, underviser og interagere med jeres

børn.

Som medlem i Jernløse e-sport betragtes man som ambassadør for Jernløse e-sport. Dette gælder til

træning, til Lans og når man spiller CS:GO uden for Jernløse e-sport -regi.

Derfor bedes I læse dette regelsæt grundigt igennem med jeres barn/børn og sikre at reglerne

bliver forstået på bedste vis.

**Advarselssystem**

- **Skal sikre at alle agerer fair samt forebygge et godt og rart sted at spille CS:GO**

Hvis forholdene som er forklaret nedenfor bliver overtrådt, så vil vedkommendes træner (eller en

leder) kunne uddele en første advarsel til medlemmet. Dette vil ske over Ventrilo (VT).

Her forklares hvorfor man får denne advarsel, og det forventes at dette ikke bliver en gentagende

ting.

Overtræder samme medlem endnu en gang et af nedenstående forhold, vil dette medføre endnu

en samtale og ekskludering\* fra Jernløse e-sport. En ekskludering vil typisk vare resten af transfer

perioden, alt efter hvor grov forseelsen er.

 ”Scamming” – alle former for ”scamming”, forsøg på at snyde andre spillere for skins, boost

eller lignende.

 Dårlig opførsel – snakker nedladende, mobber eller andre former for verbalt eller skriftlig

chikane af sine med- eller modspillere.

 Fysisk mobning af med- og modspillere.

**VAC-BAN**

VAC-BAN hører ikke ind under advarselssystemet. Her er der en øjeblikkelig konsekvens, da vi

mener, at dette er en grov overtrædelse, som på ingen måde er acceptabel i Jernløse e-sport.

 Har man tidligere modtaget VAC-BAN i Counter-Strike, skal dette VAC-BAN være mere

end 2 år gammelt, for at kunne melde sig ind som spiller i Jernløse e-sport´s CS:GO-afdeling.

 Modtager man VAC-BAN i Counter-Strike mens man spiller for Jernløse e-sport, vil dette

medføre, at man bliver smidt ud af Jernløse e-sport med øjeblikkelig virkning. Der vil ikke

blive refunderet kontingent ved denne overtrædelse.

\***Ekskludering** – Når ekskluderingen finder sted, skal vedkommendes træner, nærmeste

headcoach, samt forældrerepræsentant være tilstede. Modtager samme medlem ekskludering for

anden gang vil denne være permanent.

\***VAC-BAN** – VAC-BAN er en udelukkelse som man modtager på sin CS:GO account fra

spilproducentens side. Dette er en permanent udelukkelse fra CS på sin konto, typisk grundet

snyd med tredjeparts software.

Med venlig hilsen

CS:GO Jernløse e-sport